Author: agenda0
Company: agenda

Príloha
SMERNICA

pre postup delegácie Slovenskej republiky
na 2. konferencii k urýchleniu nadobudnutia platnosti 
Zmluvy o všeobecnom zákaze jadrových skúšok

New York 25. - 27. septembra 2001

Delegácia Slovenskej republiky

1.	Bude presadzovať zahraničnopolitické záujmy SR  a rešpektovať záväzky SR, ktorými je viazaná.
2.	Vyjadrí podporu skorému nadobudnutiu platnosti Zmluvy a dosiahnutie jej univerzality v celosvetovom meradle.
3.	Bude postupovať v koordinácii s krajinami Európskej únie a asociovanými krajinami a  taktiež vyjadrí podporu ich spoločným stanoviskám.
4.	Bude informovať o výhradne mierovom využití jadrovej energie v Slovenskej republike.
5.	Bude informovať o aktívnom prístupe SR k príprave verifikačného systému s cieľom  zabezpečenia jeho funkčnosti k dátumu nadobudnutia platnosti Zmluvy.
6.	Kladne sa vyjadrí k doterajšej práci Dočasného technického sekretariátu Prípravnej komisie Organizácie Zmluvy o všeobecnom zákaze jadrových skúšok na čele s výkonným tajomníkom Wolfgangom Hoffmannom.
7.	Samostatne aj v koordinácii s ďalšími krajinami podporí opatrenia zamerané na zvýšenie  počtu zmluvných strán Zmluvy a podporí konsenzuálne  prijatie záverečnej deklarácie.